CELEX: 32019D1962
Language: lt
Date: 1571270400000
Title: 2019 m. spalio 17 d. Komisijos Sprendimas (ES, Euratomas) 2019/1962 dėl slaptumo žyma RESTREINT UE/ES RESTRICTED pažymėtos informacijos tvarkymo įgyvendinimo taisyklių

2.12.2019   
               
               
                  LT
               
               
                  Europos Sąjungos oficialusis leidinys
               
               
                  L 311/21
               
            
         KOMISIJOS SPRENDIMAS (ES, Euratomas) 2019/1962
         2019 m. spalio 17 d.
         dėl slaptumo žyma RESTREINT UE/ES RESTRICTED pažymėtos informacijos tvarkymo įgyvendinimo taisyklių
         EUROPOS KOMISIJA,
         atsižvelgdama į Sutartį dėl Europos Sąjungos veikimo, ypač į jos 249 straipsnį,
         atsižvelgdama į Europos atominės energijos bendrijos steigimo sutartį, ypač į jos 106 straipsnį,
         atsižvelgdama į 2015 m. kovo 13 d. Komisijos sprendimą (ES, Euratomas) 2015/443 dėl saugumo Komisijoje (1),
         atsižvelgdama į 2015 m. kovo 13 d. Komisijos sprendimą (ES, Euratomas) 2015/444 dėl ES įslaptintos informacijos apsaugai užtikrinti skirtų saugumo taisyklių (2),
         atsižvelgdama į 2017 m. sausio 10 d. Komisijos sprendimą (ES, Euratomas) 2017/46 dėl Europos Komisijos ryšių ir informacinių sistemų saugumo (3),
         kadangi:
         
                     (1)
                  
                  
                     Sprendimas (ES, Euratomas) 2015/444 taikomas visiems Komisijos padaliniams ir visose Komisijos patalpose;
                  
               
                     (2)
                  
                  
                     ES įslaptintos informacijos (toliau – ESĮI) apsaugai užtikrinti skirtos saugumo priemonės visą savo gyvavimo ciklą turi atitikti jos slaptumo žymos lygį;
                  
               
                     (3)
                  
                  
                     Sprendimo (ES, Euratomas) 2015/444 4 straipsnio 3 dalyje, 19 straipsnio 1 dalies c punkte ir 22 straipsnyje nustatyta, kad išsamesnės nuostatos, skirtos sprendimui papildyti ir jo įgyvendinimui sustiprinti, numatomos įgyvendinimo taisyklėse, reglamentuojančiose klausimus, kaip antai slaptumo žymų vadovo, kompensacinių priemonių, kai ESĮI tvarkoma ne saugioje ar administracinėje zonoje, ir rengėjo atsakomybę;
                  
               
                     (4)
                  
                  
                     įgyvendinimo taisyklės, skirtos Sprendimui (ES, Euratomas) 2015/444 papildyti ar sustiprinti, prireikus nustatomos remiantis to sprendimo 60 straipsniu;
                  
               
                     (5)
                  
                  
                     šiam sprendimui įgyvendinti skirtos saugumo priemonės atitinka Komisijos saugumo principus, nustatytus Sprendimo (ES, Euratomas) 2015/443 3 straipsnyje;
                  
               
                     (6)
                  
                  
                     remdamiesi deklaracijomis, pridėtomis prie Tarybos posėdžio, kuriame buvo priimtas Tarybos sprendimas 2013/488/ES (4), protokolo, Taryba, Komisija ir Sąjungos vyriausiasis įgaliotinis užsienio reikalams ir saugumo politikai susitarė užtikrinti kuo didesnį nuoseklumą taikant saugumo taisykles, kad jų ESĮI būtų apsaugota kartu atsižvelgiant į konkrečius jų institucinius ir organizacinius poreikius;
                  
               
                     (7)
                  
                  
                     2016 m. gegužės 4 d. Komisija priėmė sprendimą (5), kuriuo už saugumo klausimus atsakingam Komisijos nariui suteikiami įgaliojimai Komisijos vardu ir jos atsakomybe patvirtinti įgyvendinimo taisykles, numatytas Sprendimo (ES, Euratomas) 2015/444 60 straipsnyje,
                  
               PRIĖMĖ ŠĮ SPRENDIMĄ:
         1 SKYRIUS
         
            BENDROSIOS NUOSTATOS
         
         
            1 straipsnis
            Dalykas ir taikymo sritis
            
               1.   Šiuo sprendimu nustatomos slaptumo žymos lygiu RESTREINT UE/ES RESTRICTED (6) pažymėtos ES įslaptintos informacijos (toliau – ESĮI) tvarkymo sąlygos laikantis Sprendimo (ES, Euratomas) 2015/444.
            
            
               2.   Šis sprendimas taikomas visiems Komisijos padaliniams ir visose Komisijos patalpose.
            
         
         
            2 straipsnis
            Galimybės susipažinti su slaptumo žyma RESTREINT UE/ES RESTRICTED pažymėta informacija kriterijai
            
               1.   Galimybė susipažinti su informacija, kurios slaptumo žymos lygis yra RESTREINT UE/ES RESTRICTED, gali būti suteikiama:
               
                           a)
                        
                        
                           nustačius, kad asmeniui reikia turėti galimybę susipažinti su tam tikra slaptumo žyma RESTREINT UE/ES RESTRICTED pažymėta informacija, kad jis galėtų atlikti Europos Komisijai reikalingą profesinę funkciją arba užduotį;
                        
                     
                           b)
                        
                        
                           asmenį informavus apie taisykles ir atitinkamus saugumo standartus ir gaires, skirtus slaptumo žyma RESTREINT UE/ES RESTRICTED pažymėtai informacijai apsaugoti, ir
                        
                     
                           c)
                        
                        
                           asmeniui pripažinus savo atsakomybę už atitinkamos informacijos apsaugą.
                        
                     
            
               2.   Pareigos, dėl kurių reikia susipažinti su slaptumo žyma RESTREINT UE/ES RESTRICTED pažymėta informacija, nepavedamos Komisijos stažuotojams.
            
            
               3.   Kitų kategorijų darbuotojams galimybė susipažinti su tokia informacija nesuteikiama arba suteikiama pagal priede pateikiamą lentelę.
            
         
         2 SKYRIUS
         
            SLAPTUMO ŽYMA RESTREINT UE/ES RESTRICTED PAŽYMĖTOS INFORMACIJOS PARENGIMAS
         
         
            3 straipsnis
            Rengėjas
            Nors pagal Sprendimo (ES, Euratomas) 2015/444 1 straipsnį rengėjas yra Sąjungos institucija, agentūra ar įstaiga, valstybė narė, trečioji valstybė ar tarptautinė organizacija, kurios atsakomybe įslaptinta informacija buvo parengta ir (arba) pateikta naudoti Sąjungos struktūrose, slaptumo žyma RESTREINT UE/ES RESTRICTED pažymėtos informacijos rengėjas nebūtinai bus tas pats asmuo.
         
         
            4 straipsnis
            Slaptumo žymos lygio suteikimas
            
               1.   Darbuotojai, kurie rengia dokumentą remdamiesi 1 straipsnyje nurodyta informacija, visada sprendžia, ar jų dokumentas turi būti įslaptintas. Siekdamas įslaptinti dokumentą kaip ESĮI, rengėjas vertina ir sprendžia, ar dokumento atskleidimas leidimo neturintiems asmenims pakenktų Europos Sąjungos arba vienos ar daugiau valstybių narių interesams. Jeigu rengėjams kyla kokių nors abejonių dėl to, ar dokumentą, kurį jie rengia, yra pagrindo žymėti slaptumo žyma RESTREINT UE/ES RESTRICTED, jie turėtų konsultuotis su atsakingu skyriaus vadovu arba direktoriumi.
            
            
               2.   Dokumentas žymimas bent jau slaptumo žyma RESTREINT UE/ES RESTRICTED, jeigu be leidimo atskleidžiama informacija galėtų, inter alia:
               
                           a)
                        
                        
                           neigiamai paveikti diplomatinius santykius;
                        
                     
                           b)
                        
                        
                           asmenims sukelti didelį distresą;
                        
                     
                           c)
                        
                        
                           apsunkinti valstybių narių ar kitų įnašų mokėtojų komandiruotų darbuotojų veiklos veiksmingumo arba saugumo išlaikymą;
                        
                     
                           d)
                        
                        
                           pažeisti įsipareigojimus neatskleisti trečiųjų šalių pateiktos konfidencialios informacijos;
                        
                     
                           e)
                        
                        
                           pakenkti nusikaltimo tyrimui ar palengvinti jo įvykdymą;
                        
                     
                           f)
                        
                        
                           lemti nepalankią Sąjungos arba valstybių narių padėtį prekybos ar politikos derybose su kitomis šalimis;
                        
                     
                           g)
                        
                        
                           sutrukdyti veiksmingai plėtoti ar vykdyti Sąjungos politiką;
                        
                     
                           h)
                        
                        
                           pakenkti tinkamam Sąjungos ir apskritai jos misijų valdymui arba
                        
                     
                           i)
                        
                        
                           privesti prie aukštesnio lygio įslaptintos informacijos atskleidimo.
                        
                     
            
               3.   Rengėjai gali nuspręsti tam tikrų kategorijų informacijai, kurią jie reguliariai rengia, suteikti standartinį slaptumo žymos lygį. Tačiau jie užtikrina, kad atskiroms informacijos dalims būtų suteiktas tinkamas slaptumo žymos lygis.
            
         
         
            5 straipsnis
            Darbas su projektais
            
               1.   Informacija įslaptinama iškart, kai tik ji parengiama. Asmeniniai užrašai, preliminarūs projektai arba pranešimai, kuriuose yra informacijos, kurią yra pagrindo žymėti slaptumo žymos lygiu RESTREINT UE/ES RESTRICTED, nuo pat pradžių taip pažymimi ir rengiami bei tvarkomi pagal šį sprendimą.
            
            
               2.   Jei nėra pagrindo galutinio dokumento žymėti slaptumo žymos lygiu RESTREINT UE/ES RESTRICTED, jis išslaptinamas.
            
         
         
            6 straipsnis
            Pradinės medžiagos registravimas
            Siekiant suteikti galimybę rengėjui vykdyti kontrolę pagal 13 straipsnį, slaptumo žyma RESTREINT UE/ES RESTRICTED pažymėtų dokumentų rengėjai, kiek tai įmanoma, registruoja visus įslaptintus šaltinius, naudojamus įslaptintiems dokumentams rengti, įskaitant išsamią informaciją apie ES valstybių narių, tarptautinių organizacijų arba trečiųjų valstybių kilmės šaltinius. Prireikus bendra įslaptinta informacija žymima taip, kad būtų galima apsaugoti naudotos įslaptintos pradinės medžiagos rengėjų tapatybę.
         
         
            7 straipsnis
            Dokumento dalių įslaptinimas
            
               1.   Pagal Sprendimo (ES, Euratomas) 2015/444 22 straipsnio 6 dalį dokumento bendras slaptumo žymos lygis nustatomas bent pagal aukščiausią slaptumo žymos lygį turinčią jo dalį. Kai informacija renkama iš įvairių šaltinių, visas galutinis dokumentas peržiūrimas siekiant nustatyti jo bendrą slaptumo žymos lygį, nes gali prireikti jam suteikti aukštesnį slaptumo žymos lygį nei jo dalims.
            
            
               2.   Dokumentams, kuriuose yra įslaptintų ir neįslaptintų dalių, suteikiama tokia struktūra ir jie pažymimi taip, kad skirtingo lygio įslaptinimo ir (arba) slaptumo žymomis pažymėtas dalis būtų galima lengvai nustatyti ir prireikus atskirti. Kai dalis atskiriama nuo kitų dalių, kiekvieną dalį galima tvarkyti tinkamai.
            
         
         
            8 straipsnis
            Visais žodžiais nurodyta slaptumo žyma
            
               1.   Informacija, kurią yra pagrindo įslaptinti, atitinkamai pažymima ir tvarkoma, kad ir kokia būtų jos fizinė forma. Įslaptinimo lygis aiškiai nurodomas gavėjams arba slaptumo žyma, jeigu informacija pateikiama raštu ant popieriaus, ant išimamųjų duomenų saugojimo laikmenų arba ryšių ir informacinėje sistemoje (RIS), arba pranešimu, jeigu informacija pateikiama žodžiu, pavyzdžiui, per pokalbį arba pristatymą. Įslaptinta medžiaga fiziškai žymima taip, kad būtų galima lengvai nustatyti jos slaptumo žymą.
            
            
               2.   Remiantis 3 dalimi, ant dokumentų slaptumo žyma RESTREINT UE/ES RESTRICTED nurodoma didžiosiomis raidėmis prancūzų ir anglų kalbomis (pirma prancūzų kalba) visais žodžiais. Žyma neverčiama į kitas kalbas.
            
            
               3.   Slaptumo žyma RESTREINT UE/ES RESTRICTED nurodoma taip:
               
                           a)
                        
                        
                           centre, dokumento kiekvieno puslapio viršuje ir apačioje;
                        
                     
                           b)
                        
                        
                           visais žodžiais nurodyta slaptumo žyma vienoje eilutėje, nepaliekant tarpų nė iš vienos pasvirojo brūkšnio pusės;
                        
                     
                           c)
                        
                        
                           didžiosiomis raidėmis, juodu paryškintuoju šriftu „Times New Roman 16“ ir apvestais iš abiejų pusių kraštais.
                        
                     
            
               4.   Rengiant slaptumo žyma RESTREINT UE/ES RESTRICTED pažymėtą dokumentą:
               
                           a)
                        
                        
                           kiekvienas puslapis aiškiai pažymimas slaptumo žyma;
                        
                     
                           b)
                        
                        
                           kiekvienas puslapis numeruojamas;
                        
                     
                           c)
                        
                        
                           dokumente nurodomas jo numeris ir dalykas, kuris nėra įslaptinta informacija, išskyrus tuo atveju, kai jis pažymėtas kaip įslaptinta informacija;
                        
                     
                           d)
                        
                        
                           visi priedai ir priedėliai išvardijami, jeigu įmanoma, pirmame puslapyje ir
                        
                     
                           e)
                        
                        
                           dokumente nurodoma jo parengimo data.
                        
                     
         
         
            9 straipsnis
            Žymos santrumpa R-UE/EU-R
            Žymos santrumpą R-UE/EU-R galima naudoti siekiant nurodyti slaptumo žyma RESTREINT UE/ES RESTRICTED pažymėto dokumento atskirų dalių slaptumo žymos lygį arba ten, kur slaptumo žymos negalima nurodyti visais žodžiais, pavyzdžiui, ant mažos išimamosios duomenų saugojimo laikmenos. Ji gali būti naudojama pagrindinėje teksto dalyje, kai slaptumo žymą sudėtinga pakartotinai nurodyti visais žodžiais. Santrumpa nenaudojama dokumento antraštėje ir poraštėje vietoj visais žodžiais nurodomos slaptumo žymos.
         
         
            10 straipsnis
            Kitos slaptumo žymos galiojimo žymos
            
               1.   Slaptumo žyma RESTREINT UE/ES RESTRICTED pažymėti dokumentai gali būti žymimi kitais ženklais arba slaptumo žymos galiojimo žymomis, nurodant, pavyzdžiui, veiklos sritį, su kuria dokumentas susijęs, arba nurodant konkretų jo platinimą vadovaujantis principu „būtina žinoti“. Pavyzdžiui,
               
                           
                              RELEASABLE TO LIECHTENSTEIN
                           
                        
                     
            
               2.   Slaptumo žyma RESTREINT UE/ES RESTRICTED pažymėti dokumentai gali turėti saugumo apribojimą, kuriame pateikiami konkretūs nurodymai, kaip tvarkyti ir valdyti dokumentus.
            
            
               3.   Jeigu įmanoma, bet kokie nurodymai, kaip dokumentą išslaptinti, turi būti nurodomi dokumento pirmame puslapyje tuo metu, kai jis parengiamas. Pavyzdžiui, galima naudoti tokią žymą:
               
                           
                              RESTREINT UE/ES RESTRICTED
                           
                           iki [mmmm mm dd]
                        
                     
         
         
            11 straipsnis
            Elektroninis apdorojimas
            
               1.   Slaptumo žyma RESTREINT UE/ES RESTRICTED pažymėti dokumentai parengiami naudojant elektronines priemones, jeigu jų yra.
            
            
               2.   RESTREINT UE/ES RESTRICTED lygio informacijai parengti Komisijos darbuotojai naudoja akredituotas RIS. Jeigu kyla abejonių, kokią RIS naudoti, darbuotojai konsultuojasi su vietos saugumo pareigūnu (VSP). Konsultuojantis su Komisijos saugumo institucija, ekstremalios padėties atvejais arba specifinių techninių konfigūracijų atvejais galima taikyti specialias procedūras.
            
            
               3.   Kaip reikalaujama pagal 5 straipsnį, slaptumo žyma RESTREINT UE/ES RESTRICTED pažymėti dokumentai, įskaitant projektus, nesiunčiami paprastu neįslaptintu e. laišku, nespausdinami arba neskenuojami standartiniais spausdintuvais arba skeneriais, arba netvarkomi darbuotojų asmeniniais prietaisais. Slaptumo žyma RESTREINT UE/ES RESTRICTED pažymėti dokumentai spausdinami tik spausdintuvais arba kopijavimo aparatais, prijungtais prie atskirų kompiuterių arba akredituotų sistemų.
            
         
         
            12 straipsnis
            Platinimas
            Slaptumo žyma RESTREINT UE/ES RESTRICTED pažymėtų dokumentų siuntėjas nusprendžia, kam platinti informaciją, vadovaudamasis principu „būtina žinoti“. Siekiant užtikrinti tolesnį principo „būtina žinoti“ laikymąsi, prireikus sudaromas platinimo sąrašas.
         
         3 SKYRIUS
         
            DARBAS SU TURIMA SLAPTUMO ŽYMA RESTREINT UE/ES RESTRICTED PAŽYMĖTA INFORMACIJA
         
         
            13 straipsnis
            Rengėjo vykdoma kontrolė
            
               1.   Rengėjas vykdo savo parengtos slaptumo žyma RESTREINT UE/ES RESTRICTED pažymėtos informacijos kontrolę. Išankstinio rašytinio rengėjo sutikimo prašoma prieš informaciją:
               
                           a)
                        
                        
                           išslaptinant;
                        
                     
                           b)
                        
                        
                           naudojant kitais nei rengėjo nustatytais tikslais;
                        
                     
                           c)
                        
                        
                           suteikiant trečiajai valstybei ar tarptautinei organizacijai;
                        
                     
                           d)
                        
                        
                           atskleidžiant ne Komisijoje, bet ES esančiai šaliai arba
                        
                     
                           e)
                        
                        
                           atskleidžiant trečiojoje valstybėje esančiam rangovui arba galimam rangovui.
                        
                     
            
               2.   Galimybė susipažinti su įslaptinta informacija slaptumo žyma RESTREINT UE/ES RESTRICTED pažymėtos informacijos turėtojams suteikiama tam, kad jie galėtų vykdyti savo pareigas. Jie yra atsakingi už tinkamą jos tvarkymą, saugojimą ir apsaugą pagal Sprendimą (ES, Euratomas) 2015/444. Kitaip nei įslaptintos informacijos rengėjai, turėtojai neturi teisės nuspręsti dėl slaptumo žyma RESTREINT UE/ES RESTRICTED pažymėtos informacijos išslaptinimo arba vėlesnio jos suteikimo trečiosioms valstybėms ar tarptautinėms organizacijoms.
            
            
               3.   Jeigu slaptumo žyma RESTREINT UE/ES RESTRICTED pažymėtos informacijos dalies rengėjo tapatybės nustatyti negalima, informacijos rengėjo kontrolę vykdo tą įslaptintą informaciją turintis Komisijos padalinys. Prieš suteikiant slaptumo žyma RESTREINT UE/ES RESTRICTED pažymėtą informaciją trečiajai valstybei ar tarptautinei organizacijai, konsultuojamasi su Komisijos saugumo ekspertų grupe.
            
         
         
            14 straipsnis
            Slaptumo žyma RESTREINT UE/ES RESTRICTED pažymėtai informacijai tvarkyti tinkamos RIS
            Slaptumo žyma RESTREINT UE/ES RESTRICTED pažymėta informacija tvarkoma ir perduodama elektroninėmis priemonėmis, jeigu jų yra. Naudojamos tik Komisijos saugumo akreditavimo institucijos akredituotos RIS ir įranga.
         
         
            15 straipsnis
            Slaptumo žyma RESTREINT UE/ES RESTRICTED pažymėtai informacijai išimamosiose duomenų saugojimo laikmenose taikomos specialiosios priemonės
            
               1.   Išimamųjų duomenų saugojimo laikmenų naudojimas kontroliuojamas ir apskaitomas. Naudojamos tik Komisijos pateiktos išimamosios duomenų saugojimo laikmenos, užšifruotos Komisijos saugumo institucijos patvirtintu produktu. Asmeninės išimamosios duomenų saugojimo laikmenos ir konferencijose, seminaruose ir pan. nemokamai dalinamos išimamosios duomenų saugojimo laikmenos nenaudojamos įslaptintai informacijai perduoti. Jei įmanoma, atsižvelgiant į Komisijos saugumo institucijos rekomendacijas, turėtų būti naudojamos TEMPEST išbandytos išimamosios duomenų saugojimo laikmenos.
            
            
               2.   Jei įslaptintas dokumentas tvarkomas arba saugomas elektroniškai išimamosiose duomenų saugojimo laikmenose, pavyzdžiui, USB atmintinėse, kompaktiniuose diskuose arba atminties kortelėse, slaptumo žyma turi būti aiškiai matoma ant pačios pateikiamos informacijos, taip pat rinkmenos pavadinime ir ant išimamos duomenų saugojimo laikmenos.
            
            
               3.   Darbuotojai turi turėti omenyje, kad išimamosiose duomenų saugojimo laikmenose saugojant didelius įslaptintos informacijos kiekius, yra pagrindo prietaisus žymėti aukštesniu slaptumo žymos lygiu.
            
            
               4.   Slaptumo žyma RESTREINT UE/ES RESTRICTED pažymėtai informacijai perkelti į išimamąsias duomenų saugojimo laikmenas ir iš jų naudojama tik tinkamai akredituota RIS.
            
            
               5.   Perkeliant slaptumo žyma RESTREINT UE/ES RESTRICTED pažymėtą informaciją į išimamąsias duomenų saugojimo laikmenas, ypač svarbu užtikrinti, kad prieš perkeliant duomenis laikmenose nebūtų virusų ar kenkimo programinės įrangos.
            
            
               6.   Jei taikoma, išimamosios duomenų saugojimo laikmenos tvarkomos laikantis visų saugios eksploatacijos taisyklių, susijusių su naudojama šifravimo sistema.
            
            
               7.   Dokumentai išimamosiose duomenų saugojimo laikmenose, kurių nebereikia arba kurie buvo perkelti į atitinkamą RIS, saugiai pašalinami arba ištrinami naudojant patvirtintus produktus arba metodus. Jeigu nebereikalingos išimamosios duomenų saugojimo laikmenos nesaugomos tinkamuose rakinamuose biuro balduose, jos sunaikinamos. Bet koks sunaikinimas arba ištrynimas atliekamas taikant metodą, kuris atitinka Komisijos saugumo taisykles. Išimamosios duomenų saugojimo laikmenos inventorizuojamos, o jų sunaikinimas registruojamas.
            
         
         
            16 straipsnis
            Slaptumo žyma RESTREINT UE/ES RESTRICTED pažymėtos informacijos tvarkymas ir saugojimas
            
               1.   Pagal Sprendimo (ES, Euratomas) 2015/444 19 straipsnio 1 dalies a ir b punktus slaptumo žyma RESTREINT UE/ES RESTRICTED pažymėtą informaciją galima tvarkyti administracinėje ar saugioje zonoje (7):
               
                           —
                        
                        
                           darbuotojai, tvarkydami slaptumo žyma RESTREINT UE/ES RESTRICTED pažymėtą informaciją, uždaro biuro duris,
                        
                     
                           —
                        
                        
                           darbuotojai paslepia visą RESTREINT UE/ES RESTRICTED informaciją arba ją uždengia, jeigu pas juos ateina lankytojas,
                        
                     
                           —
                        
                        
                           darbuotojai nepalieka slaptumo žyma RESTREINT UE/ES RESTRICTED pažymėtos informacijos matomoje vietoje, jeigu išeina iš biuro,
                        
                     
                           —
                        
                        
                           ekranai, kuriuose rodoma slaptumo žyma RESTREINT UE/ES RESTRICTED pažymėta informacija, turi būti visada nusukti nuo langų ir durų, siekiant išvengti pavojaus, kad ji bus pamatyta.
                        
                     
            
               2.   Pagal Sprendimo (ES, Euratomas) 2015/444 19 straipsnio 1 dalies c punktą slaptumo žyma RESTREINT UE/ES RESTRICTED pažymėta informacija gali būti tvarkoma ne saugioje ar administracinėje zonoje, jeigu turėtojas yra įsipareigojęs taikyti kompensacines priemones, kad ją apsaugotų taip, kad su ja negalėtų susipažinti leidimo neturintys asmenys. Kompensacinės priemonės apima bent šias priemones:
               
                           —
                        
                        
                           slaptumo žyma RESTREINT UE/ES RESTRICTED pažymėta informacija neskaitoma viešose vietose,
                        
                     
                           —
                        
                        
                           turėtojas visą laiką asmeniškai kontroliuoja ESĮI,
                        
                     
                           —
                        
                        
                           dokumentai slepiami tinkamuose rakinamuose balduose, kai jie nėra skaitomi arba aptariami,
                        
                     
                           —
                        
                        
                           kol dokumentas skaitomas ar aptarinėjamas, kabineto durys turi būti uždarytos,
                        
                     
                           —
                        
                        
                           dokumento detalės neaptariamos telefonu nesaugia linija arba neužšifruotame e. laiške,
                        
                     
                           —
                        
                        
                           dokumentą galima kopijuoti arba skenuoti tik atskirai prijungta arba akredituota įranga,
                        
                     
                           —
                        
                        
                           dokumentas tvarkomas ir laikinai laikomas ne administracinėje ar saugioje zonoje tik būtiną minimalų laiką,
                        
                     
                           —
                        
                        
                           turėtojas neišmeta įslaptinto dokumento, bet jį grąžina saugoti administracinėje ar saugioje zonoje arba užtikrina, kad jis būtų sunaikintas patvirtintame smulkintuve.
                        
                     
            
               3.   Popierinės formos slaptumo žyma RESTREINT UE/ES RESTRICTED pažymėta informacija saugoma rakinamuose biuro balduose administracinėje ar saugioje zonoje. Ji gali būti laikinai saugoma ne saugioje ar administracinėje zonoje, jeigu turėtojas įsipareigojo taikyti kompensacines priemones.
            
            
               4.   Išsamesnių rekomendacijų galima kreiptis į atitinkamo Komisijos padalinio vietos saugumo pareigūną (VSP).
            
            
               5.   Apie visus su dokumentu susijusius įtariamus arba faktinius saugumo incidentus kuo greičiau pranešama VSP.
            
         
         
            17 straipsnis
            Slaptumo žyma RESTREINT UE/ES RESTRICTED pažymėtos informacijos kopijavimas ir vertimas
            
               1.   Slaptumo žyma RESTREINT UE/ES RESTRICTED pažymėta informacija gali būti kopijuojama arba verčiama turėtojo nurodymu, su sąlyga, kad rengėjas nenustatė jokių apribojimų. Tačiau nedaroma daugiau kopijų, nei tikrai būtina.
            
            
               2.   Jeigu kopijuojama tik įslaptinto dokumento dalis, taikomos tos pačios sąlygos kaip ir viso dokumento kopijavimui. Ištraukos taip pat pažymimos slaptumo žyma RESTREINT UE/ES RESTRICTED, išskyrus atvejus, kai rengėjas konkrečiai nurodo, kad jos yra neįslaptintos.
            
            
               3.   Pirminei informacijai taikomos saugumo priemonės taip pat taikomos jų kopijoms ir vertimams.
            
         
         
            18 straipsnis
            Slaptumo žyma RESTREINT UE/ES RESTRICTED pažymėtos informacijos gabenimui taikomi bendrieji principai
            
               1.   Jeigu įmanoma, slaptumo žyma RESTREINT UE/ES RESTRICTED pažymėta informacija, kurią reikia perduoti už saugios ar administracinės zonos ribų, siunčiama elektroninėmis tinkamai akredituotomis priemonėmis ir (arba) saugoma naudojant patvirtintas kriptografines priemones.
            
            
               2.   Atsižvelgiant į turimas priemones arba konkrečias aplinkybes, slaptumo žyma RESTREINT UE/ES RESTRICTED pažymėta informacija gali būti fiziškai gabenama popieriniuose dokumentuose arba išimamosiose duomenų saugojimo laikmenose. Pirmenybė teikiama slaptumo žyma RESTREINT UE/ES RESTRICTED pažymėtos informacijos perdavimui išimamosiose duomenų saugojimo laikmenose, o ne popieriniuose dokumentuose.
            
            
               3.   Gali būti naudojamos tik Komisijos saugumo institucijos patvirtintu produktu užšifruotos išimamosios duomenų saugojimo laikmenos. Slaptumo žyma RESTREINT UE/ES RESTRICTED pažymėta informacija išimamojoje duomenų saugojimo laikmenoje, kuri nėra apsaugota Komisijos saugumo institucijos patvirtintu šifravimo produktu, tvarkoma taip pat kaip ir popierinės kopijos.
            
            
               4.   Siuntoje gali būti daugiau nei viena slaptumo žyma RESTREINT UE/ES RESTRICTED pažymėtos informacijos dalis, jeigu laikomasi principo „būtina žinoti“.
            
            
               5.   Naudojama pakuotė užtikrina, kad turinys būtų uždengtas. Slaptumo žyma RESTREINT UE/ES RESTRICTED pažymėta informacija gabenama nepermatomoje pakuotėje, pavyzdžiui, voke, nepermatome aplanke arba portfelyje. Ant pakuotės išorinės dalies nepateikiama jokių nuorodų į jos turinio pobūdį ar slaptumo žymos lygį. Jeigu naudojama vidinė pakuotė, ji žymima slaptumo žyma RESTREINT UE/ES RESTRICTED. Ant abiejų pakuočių nurodomas numatomo gavėjo vardas, pavardė, pareigos ir adresas, taip pat atgalinis adresas tuo atveju, kai siuntos negalima pristatyti.
            
            
               6.   Apie visus saugumo incidentus, susijusius su slaptumo žyma RESTREINT UE/ES RESTRICTED pažymėta informacija, kurią gabena darbuotojai arba kurjeriai, tolesnio tyrimo reikmėms pranešama Žmogiškųjų išteklių ir saugumo generalinio direktorato Saugumo direktoratui per atitinkamo Komisijos padalinio VSP.
            
         
         
            19 straipsnis
            Išimamųjų duomenų saugojimo laikmenų gabenimas naudojantis kurjerio paslaugomis
            
               1.   Prie išimamųjų duomenų saugojimo laikmenų, kurios naudojamos slaptumo žyma RESTREINT UE/ES RESTRICTED pažymėtai informacijai gabenti, pridedamas išsiuntimo pranešimas, kuriame nurodoma, kad išimamojoje duomenų saugojimo laikmenoje yra įslaptinta informacija, taip pat visos joje esančios rinkmenos, kad gavėjas galėtų atlikti reikiamus patikrinimus.
            
            
               2.   Laikmenose saugomi tik teiktini dokumentai. Visa įslaptinta informacija, pavyzdžiui, vienoje USB atmintinėje, turėtų būti skirta tam pačiam gavėjui. Siuntėjas turi omenyje, kad, tokiuose prietaisuose saugojant didelius įslaptintos informacijos kiekius, yra pagrindo visą prietaisą žymėti aukštesniu slaptumo žymos lygiu.
            
            
               3.   Slaptumo žyma RESTREINT UE/ES RESTRICTED pažymėtai informacijai gabenti naudojamos tik tos išimamosios duomenų saugojimo laikmenos, kurios pažymėtos tinkama slaptumo žyma.
            
         
         
            20 straipsnis
            Slaptumo žyma RESTREINT UE/ES RESTRICTED pažymėtų dokumentų gabenimas Komisijos pastatuose
            
               1.   Darbuotojai gali gabenti slaptumo žyma RESTREINT UE/ES RESTRICTED pažymėtus dokumentus Komisijos pastate, tačiau dokumentai nepaliekami be juos gabenančio asmens priežiūros arba neskaitomi viešai.
            
            
               2.   Slaptumo žyma RESTREINT UE/ES RESTRICTED pažymėtus dokumentus galima siųsti vidiniu paštu į kitas Europos Komisijos tarnybas viename įprastame nepermatomame voke, bet ant voko išorinės dalies nenurodant, kad turinys yra įslaptintas. Tokiu pačiu būdu slaptumo žyma RESTREINT UE/ES RESTRICTED pažymėtus dokumentus taip pat galima siųsti kitoms ES institucijoms arba įstaigoms, kurias tiesiogiai aptarnauja Komisijos vidaus pašto sistema.
            
         
         
            21 straipsnis
            Slaptumo žyma RESTREINT UE/ES RESTRICTED pažymėtų dokumentų gabenimas Sąjungoje
            
               1.   Komisijos darbuotojai arba kurjeriai gali gabenti slaptumo žyma RESTREINT UE/ES RESTRICTED pažymėtą informaciją bet kur Sąjungoje, jeigu jie laikosi šių nurodymų:
               
                           a)
                        
                        
                           slaptumo žyma RESTREINT UE/ES RESTRICTED pažymėtai informacijai gabenti naudojamas nepermatomas vokas arba pakuotė. Ant išorinės dalies nepateikiama jokių nuorodų į jos turinio pobūdį ar slaptumo žymos lygį;
                        
                     
                           b)
                        
                        
                           slaptumo žyma RESTREINT UE/ES RESTRICTED pažymėta informacija nepaliekama be ją gabenančio asmens priežiūros ir
                        
                     
                           c)
                        
                        
                           vokas arba pakuotė neatidaromi pakeliui, o informacija neskaitoma viešose vietose.
                        
                     
            
               2.   Darbuotojai, pageidaujantys išsiųsti slaptumo žyma RESTREINT UE/ES RESTRICTED pažymėtą informaciją į kitas Sąjungos vietas, gali pasirūpinti, kad ji būtų perduota vienu iš toliau nurodytų būdų:
               
                           —
                        
                        
                           per nacionalines pašto tarnybas, kurios atseka siuntą, arba per tam tikras komercines kurjerių pašto tarnybas, kurios užtikrina, kad siuntą asmeniškai gabena kurjeris, jeigu jos atitinka šio sprendimo 23 straipsnyje nustatytus reikalavimus,
                        
                     
                           —
                        
                        
                           per karinį, Vyriausybinį ar diplomatinį kurjerį, koordinuojant su registratūros darbuotojais.
                        
                     
         
         
            22 straipsnis
            Slaptumo žyma RESTREINT UE/ES RESTRICTED pažymėtos informacijos gabenimas iš trečiosios valstybės teritorijos ir į ją
            
               1.   Slaptumo žyma RESTREINT UE/ES RESTRICTED pažymėtą informaciją darbuotojai gali gabenti iš Sąjungos teritorijos į trečiosios valstybės teritoriją ir atvirkščiai.
            
            
               2.   Registratūros darbuotojai gali pasirūpinti, kad būtų gabenama vienu iš šių būdų:
               
                           —
                        
                        
                           gabena pašto tarnybos, kurios atseka siuntą, arba tam tikros komercinės kurjerių pašto tarnybos, kurios užtikrina, kad siuntą asmeniškai gabena kurjeris,
                        
                     
                           —
                        
                        
                           gabena karinis ar diplomatinis kurjeris.
                        
                     
            
               3.   Gabendami slaptumo žyma RESTREINT UE/ES RESTRICTED pažymėtus tiek popierinius dokumentus, tiek išimamąsias duomenų saugojimo laikmenas, darbuotojai laikosi visų šių papildomų priemonių:
               
                           —
                        
                        
                           keliaujant viešuoju transportu, įslaptinta informacija laikoma portfelyje ar krepšyje, kurio priežiūra rūpinasi pats gabenantis asmuo. Ji nėra gabenama bagažo skyriuje,
                        
                     
                           —
                        
                        
                           slaptumo žyma RESTREINT UE/ES RESTRICTED pažymėta informacija gabenama dviguboje pakuotėje. Vidinė pakuotė paženklinama oficialiu spaudu, nurodančiu, kad tai yra oficiali siunta ir jos saugumo patikra neatliekama,
                        
                     
                           —
                        
                        
                           siuntą gabenantis asmuo su savimi turi atitinkamo padalinio kanceliarijos išduotą kurjerio pažymėjimą, kuriuo patvirtinama, kad siuntą gabenančiam asmeniui leidžiama gabenti slaptumo žyma RESTREINT UE/ES RESTRICTED pažymėtą siuntą.
                        
                     
         
         
            23 straipsnis
            Gabenimas naudojantis komercinių kurjerių paslaugomis
            
               1.   Šiame sprendime komerciniai kurjeriai yra nacionalinės pašto tarnybos ir komercinės kurjerių bendrovės, kurios siūlo paslaugą pristatyti informaciją už mokestį arba ją gabenant asmeniškai, arba ją atsekant.
            
            
               2.   Komerciniai kurjeriai gali naudotis subrangovų paslaugomis. Tačiau atsakomybė už šio sprendimo laikymąsi tenka kurjerių bendrovei.
            
            
               3.   Jeigu numatytas gavėjas yra ne ES teritorijoje, naudojama dviguba pakuotė. Kai rengiama įslaptinta siunta, siuntėjas turi atsižvelgti į tai, kad komercinės kurjerių pašto tarnybos pristato RESTREINT UE/ES RESTRICTED siuntas tik numatytam gavėjui, jo tinkamai įgaliotam pavaduojančiam asmeniui, registracijos kontrolės pareigūnui arba jo tinkamai įgaliotam pavaduojančiam pareigūnui ar registratoriui. Siekiant sumažinti riziką, kad siunta nepasieks numatyto gavėjo, ant siuntos išorinės ir, jei taikoma, vidinės pakuotės nurodomas atgalinis adresas.
            
            
               4.   Slaptumo žyma RESTREINT UE/ES RESTRICTED pažymėtai informacijai nenaudojamos komercinių kurjerių siūlomos elektroninio dokumentų siuntimo registruotu paštu paslaugos.
            
         
         
            24 straipsnis
            Kitos specialiosios tvarkymo sąlygos
            
               1.   Laikomasi visų gabenimo sąlygų, nustatytų susitarime dėl informacijos saugumo arba administraciniuose susitarimuose. Jei kyla abejonių, darbuotojai konsultuojasi su savo atitinkama registratūra arba Žmogiškųjų išteklių ir saugumo generalinio direktorato Saugumo direktoratu.
            
            
               2.   Dvigubos pakuotės reikalavimas gali būti netaikomas įslaptintai informacijai, kuri yra apsaugota patvirtintomis kriptografinėmis priemonėmis. Tačiau adresavimo tikslais, taip pat dėl to, kad išimamosiose duomenų saugojimo laikmenose aiškiai nurodoma slaptumo žyma, laikmena gabenama bent jau įprastame voke, bet gali reikėti papildomų fizinės apsaugos priemonių, pvz., vokų su oro apsauga.
            
         
         4 SKYRIUS
         
            SUSITIKIMAI, KURIUOSE APTARIAMA ĮSLAPTINTA INFORMACIJA
         
         
            25 straipsnis
            Susitikimo, kuriame aptariama slaptumo žyma RESTREINT UE/ES RESTRICTED pažymėta informacija, rengimas
            
               1.   Susitikimai, kuriuose turi būti aptariama slaptumo žyma RESTREINT UE/ES RESTRICTED pažymėta informacija, rengiami tik atitinkamo ar aukštesnio lygio akredituotoje posėdžių salėje. Jeigu jos nėra, darbuotojai kreipiasi patarimo į Komisijos saugumo instituciją.
            
            
               2.   Paprastai darbotvarkės neturėtų būti įslaptintos. Jeigu susitikimo darbotvarkėje minimi įslaptinti dokumentai, pati darbotvarkė nėra automatiškai įslaptinama. Darbotvarkės klausimai formuluojami taip, kad nekiltų pavojaus Sąjungos arba vienos ar kelių valstybių narių interesų apsaugai.
            
            
               3.   Jeigu prie darbotvarkės turi būti pridėtos elektroninės rinkmenos, kuriose yra slaptumo žyma RESTREINT UE/ES RESTRICTED pažymėtos informacijos, jas privaloma apsaugoti Komisijos kriptografijos institucijos patvirtintomis kriptografijos priemonėmis.
            
            
               4.   Susitikimo organizatoriai dalyviams primena, kad bet kokios pastabos dėl susitikimo, kuriame aptariama slaptumo žyma RESTREINT UE/ES RESTRICTED pažymėta informacija, darbotvarkės klausimo neturi būti siunčiamos paprastais neįslaptintais e. laiškais arba kitomis priemonėmis, kurios nebuvo tinkamai akredituotos pagal šio sprendimo 11 straipsnį.
            
            
               5.   Siekiant užtikrinti sklandų susitikimo darbą, susitikimo organizatoriai stengiasi darbotvarkėje iš eilės sugrupuoti slaptumo žyma RESTREINT UE/ES RESTRICTED pažymėtus klausimus. Svarstant įslaptintus klausimus gali dalyvauti tik tie asmenys, kuriems „būtina žinoti“.
            
            
               6.   Pačiame kvietime dalyviai įspėjami, kad susitikime bus aptariamos įslaptintos temos ir kad bus taikomos atitinkamos saugumo priemonės.
            
            
               7.   Kvietime arba pranešime dėl pačios darbotvarkės dalyviams primenama, kad svarstant slaptumo žyma RESTREINT UE/ES RESTRICTED pažymėtus klausimus reikia išjungti nešiojamuosius elektroninius prietaisus.
            
            
               8.   Prieš susitikimą susitikimo rengėjai parengia išsamų išorės dalyvių sąrašą.
            
         
         
            26 straipsnis
            Elektroninė įranga susitikimo, kuriame aptariama slaptumo žyma RESTREINT UE/ES RESTRICTED pažymėta informacija, posėdžių salėje
            
               1.   Kai perduodama įslaptinta informacija, pavyzdžiui, reikalinga perskaityti pranešimui, kuriame atskleidžiama slaptumo žyma RESTREINT UE/ES RESTRICTED pažymėta informacija, arba rengti vaizdo konferencijoms, gali būti naudojamos tik pagal šio sprendimo 11 straipsnį akredituotos IT sistemos.
            
            
               2.   Pirmininkas užtikrina, kad nešiojamieji elektroniniai prietaisai, kuriems nesuteiktas leidimas, būtų išjungti.
            
         
         
            27 straipsnis
            Tvarka, kurios turi būti laikomasi per susitikimą, kuriame aptariama slaptumo žyma RESTREINT UE/ES RESTRICTED pažymėta informacija
            
               1.   Diskusijos, kurioje aptariama įslaptinta informacija, pradžioje pirmininkas praneša susitikimo dalyviams apie tai, kad pradedama svarstyti įslaptinta informacija. Durys uždaromos, užuolaidos užtraukiamos.
            
            
               2.   Prireikus diskusijos pradžioje dalyviams ir vertėjams žodžiu pateikiama tik tiek dokumentų, kiek būtina.
               Per visas susitikimo pertraukas slaptumo žyma RESTREINT UE/ES RESTRICTED pažymėti dokumentai nepaliekami be priežiūros.
            
            
               3.   Susitikimo pabaigoje dalyviams ir vertėjams žodžiu primenama, kad jie salėje be priežiūros negali palikti jokių įslaptintų dokumentų arba savo padarytų įslaptintų užrašų. Susitikimo pabaigoje susitikimo rengėjai surenka dalyvių paliktus įslaptintus dokumentus arba užrašus ir susmulkina atitinkamuose smulkintuvuose.
            
            
               4.   Per susitikimą sudaromas dalyvių sąrašas ir bet kokios įslaptintos informacijos, kuria dalytasi su valstybėmis narėmis ir kuri suteikta žodžiu trečiosioms valstybėms ar tarptautinėms organizacijoms, aprašymas, kad ši informacija būtų įrašyta į susitikimo rezultatus.
            
         
         
            28 straipsnis
            Vertėjai žodžiu ir raštu
            Susipažinti su slaptumo žyma RESTREINT UE/ES RESTRICTED pažymėta informacija gali tik tie vertėjai žodžiu ir raštu, kuriems taikomi Europos Sąjungos pareigūnų tarnybos nuostatai ir kitų tarnautojų įdarbinimo sąlygos arba kurie su Komisija turi sutartinių ryšių.
         
         5 SKYRIUS
         
            DALIJIMASIS IR KEITIMASIS SLAPTUMO ŽYMA RESTREINT UE/ES RESTRICTED PAŽYMĖTA INFORMACIJA
         
         
            29 straipsnis
            Rengėjo sutikimas
            Jeigu Komisija nėra įslaptintos informacijos, kurią prašoma suteikti arba kuria prašoma pasidalinti, arba pradinės medžiagos, kuri gali būti įtraukta į tą informaciją, rengėja, tą įslaptintą informaciją turintis Komisijos padalinys pirmiausia prašo jos rengėjo pateikti rašytinį sutikimą suteikti šią informaciją. Jeigu rengėjo tapatybės nustatyti negalima, informacijos rengėjo kontrolę vykdo tą įslaptintą informaciją turintis Komisijos padalinys.
         
         
            30 straipsnis
            Dalijimasis slaptumo žyma RESTREINT UE/ES RESTRICTED pažymėta informacija su kitais Sąjungos subjektais
            
               1.   Slaptumo žyma RESTREINT UE/ES RESTRICTED pažymėta informacija dalijamasi su kita Sąjungos institucija, agentūra, įstaiga ar organu tik tuo atveju, jeigu gavėjui „būtina žinoti“, ir subjektas yra sudaręs atitinkamą teisinį susitarimą su Komisija.
            
            
               2.   Generalinio sekretoriato valdoma Komisijos ESĮI registratūra paprastai yra pagrindinis įslaptintos informacijos, kuria keičiamasi su kitomis Sąjungos institucijomis, agentūromis, įstaigomis ir organais, gavimo ir išsiuntimo punktas. Tačiau slaptumo žyma RESTREINT UE/ES RESTRICTED pažymėta informacija gali būti dalijamasi tiesiogiai su numatytais gavėjais.
            
         
         
            31 straipsnis
            Keitimasis slaptumo žyma RESTREINT UE/ES RESTRICTED pažymėta informacija su valstybėmis narėmis
            
               1.   Slaptumo žyma RESTREINT UE/ES RESTRICTED pažymėta informacija gali būti keičiamasi su valstybėmis narėmis, jeigu gavėjui „būtina žinoti“.
            
            
               2.   Valstybių narių įslaptintai informacijai, kuri yra pažymėta lygiaverte nacionaline slaptumo žyma (8) ir kuri buvo pateikta Komisijai, suteikiamas toks pats apsaugos lygis kaip ir slaptumo žyma RESTREINT UE/ES RESTRICTED pažymėtai informacijai.
            
         
         
            32 straipsnis
            Keitimasis slaptumo žyma RESTREINT UE/ES RESTRICTED pažymėta informacija su trečiosiomis valstybėmis ir tarptautinėmis organizacijomis
            
               1.   Slaptumo žyma RESTREINT UE/ES RESTRICTED pažymėta informacija suteikiama trečiajai valstybei ar tarptautinei organizacijai tik tuo atveju, jeigu gavėjui „būtina žinoti“, o valstybė ar tarptautinė organizacija turi atitinkamą teisinę ar administracinę sistemą, pavyzdžiui, yra sudariusi susitarimą dėl informacijos saugumo arba administracinį susitarimą su Komisija. Tokio susitarimo nuostatos yra viršesnės už šio sprendimo nuostatas.
            
            
               2.   Generalinio sekretoriato valdoma ESĮI registratūra paprastai yra pagrindinis visos įslaptintos slaptumo žyma RESTREINT UE/ES RESTRICTED pažymėtos informacijos, kuria Komisija keičiasi su trečiosiomis valstybėmis ir tarptautinėmis organizacijomis, gavimo ir išsiuntimo punktas. Su Komisijos saugumo institucija konsultuojamasi tais atvejais, kai esama saugumo, organizacinių ar veiklos priežasčių, dėl kurių vietos ESĮI registratūroms labiau tinka būti gavimo ir išsiuntimo punktais klausimais, kurie yra susiję su atitinkamo padalinio kompetencija.
            
            
               3.   Siekiant užtikrinti atsekamumą, slaptumo žyma RESTREINT UE/ES RESTRICTED pažymėta informacija registruojama:
               
                           —
                        
                        
                           kai ji pasiekia organizacinį subjektą ar iš jo išsiunčiama ir
                        
                     
                           —
                        
                        
                           kai ji pasiekia RIS ar iš jos išsiunčiama.
                        
                     
            
               4.   Toks registravimas gali būti atliekamas popieriuje arba elektroninėse registrų knygose.
            
            
               5.   Įslaptintos informacijos, kuri tvarkoma akredituotoje RIS, registravimo procedūros gali būti atliekamos vykdant procedūras pačioje RIS. Tokiu atveju RIS apima priemones, kuriomis užtikrinamas įrašų registruose vientisumas.
            
            
               6.   Iš trečiųjų valstybių ar tarptautinių organizacijų gautai įslaptintai informacijai suteikiamas lygiavertis apsaugos lygis kaip ir ESĮI, nurodant lygiavertę slaptumo žymą, kaip nustatyta atitinkamame susitarime dėl informacijos saugumo arba administraciniame susitarime.
            
         
         
            33 straipsnis
            Slaptumo žyma RESTREINT UE/ES RESTRICTED pažymėtos informacijos ad hoc suteikimas išimtine tvarka
            
               1.   Jeigu Komisija arba vienas iš jos padalinių nustato, kad slaptumo žyma RESTREINT UE/ES RESTRICTED pažymėtą informaciją išimtine tvarka reikia suteikti trečiajai valstybei, tarptautinei organizacijai arba ES subjektui, bet nėra sudaryto susitarimo dėl informacijos saugumo arba administracinio susitarimo, laikomasi informacijos ad hoc suteikimo išimtinės tvarkos.
            
            
               2.   Komisijos padaliniai kreipiasi į Komisijos saugumo instituciją, o ji konsultuojasi su Komisijos saugumo ekspertų grupe.
            
            
               3.   Pasikonsultavusi su Komisijos saugumo ekspertų grupe, Komisija, remdamasi už saugumą atsakingo Komisijos nario pasiūlymu, gali leisti suteikti atitinkamą informaciją.
            
         
         6 SKYRIUS
         
            SLAPTUMO ŽYMA RESTREINT UE/ES RESTRICTED PAŽYMĖTOS INFORMACIJOS ĮSLAPTINIMO PABAIGA
         
         
            34 straipsnis
            Kada išslaptinti
            
               1.   Informacija lieka įslaptinta tik tol, kol ją būtina apsaugoti. Išslaptinimas reiškia, kad informacija visiškai nebelaikoma įslaptinta. Įslaptintos informacijos rengėjas, rengdamas tokią informaciją, nurodo, jei įmanoma, ar tam tikrą dieną arba po tam tikro įvykio galima ją išslaptinti. Kitais atvejais rengėjas reguliariai peržiūri slaptumo žyma RESTREINT UE/ES RESTRICTED pažymėtą informaciją, kad nustatytų, ar jos įslaptinimas tebėra pagrįstas.
            
            
               2.   Pagal Reglamentą (EEB, Euratomas) Nr. 354/83 su pakeitimais, padarytais Tarybos reglamentu (EB, Euratomas) Nr. 1700/2003 (9), ir pagal Sprendimo (ES, Euratomas) 2015/444 59 straipsnio 2 dalies a punktą, Komisijoje parengta slaptumo žyma RESTREINT UE/ES RESTRICTED pažymėta informacija automatiškai išslaptinama praėjus trisdešimčiai metų.
            
            
               3.   Komisijos dokumentai taip pat gali būti išslaptinti ad hoc pagrindu, pavyzdžiui, visuomenei pateikus prašymą leisti susipažinti su informacija.
            
         
         
            35 straipsnis
            Atsakomybė už išslaptinimą
            
               1.   Slaptumo žyma RESTREINT UE/ES RESTRICTED pažymėta informacija nėra išslaptinama be rengėjo leidimo.
            
            
               2.   Komisijos padalinys, kuris parengia įslaptintą dokumentą, atsako už sprendimą, ar jį galima išslaptinti. Komisijoje visi prašymai dėl išslaptinimo pateikiami pasikonsultavus su parengusio padalinio skyriaus vadovu arba direktoriumi. Jei padalinys surinko įslaptintą informaciją iš įvairių šaltinių, pirmiausia jis siekia gauti bet kurios kitos šalies, kuri pateikė pradinės medžiagos, įskaitant valstybes nares, kitas ES įstaigas, trečiąsias valstybes ar tarptautines organizacijas, sutikimą.
            
            
               3.   Jeigu parengusio Komisijos padalinio nebėra ir jo atsakomybę perėmė kita tarnyba, sprendimą dėl išslaptinimo priima ši tarnyba. Jeigu parengusio padalinio nebėra ir jo atsakomybės neperėmė kita tarnyba, sprendimą dėl išslaptinimo kartu priima informaciją gavusių generalinių direktoratų skyrių vadovai arba direktoriai.
            
         
         
            36 straipsnis
            Neskelbtina neįslaptinta informacija
            Kai peržiūrėjus dokumentą priimamas sprendimas jį išslaptinti, atsižvelgiama į tai, ar dokumentas turėtų būti pažymėtas neskelbtinos neįslaptintos informacijos platinimo žyma, kaip apibrėžta Sprendimo (ES, Euratomas) 2015/443 9 straipsnyje.
         
         
            37 straipsnis
            Kaip nurodyti, kad dokumentas buvo išslaptintas
            
               1.   Kiekvieno puslapio viršuje ir apačioje esanti originali slaptumo žyma matomai perbraukiama (nepašalinama), naudojant perbraukimo funkciją elektroninėje formoje arba perbraukiant ranka popierinėje kopijoje.
            
            
               2.   Pirmasis puslapis (viršelis) užantspauduojamas kaip išslaptintas, ir užrašomi už išslaptinimą atsakingos institucijos duomenys ir atitinkama data.
            
            
               3.   Apie išslaptinimą pranešama pirminiams slaptumo žyma RESTREINT UE/ES RESTRICTED pažymėtos informacijos gavėjams. Pirminiai gavėjai yra atsakingi už visų vėlesnių adresatų, kuriems jie išsiuntė arba kopijavo pirminę slaptumo žyma RESTREINT UE/ES RESTRICTED pažymėtą informaciją, informavimą.
            
            
               4.   Komisijos istorinių archyvų tarnybai pranešama apie visus priimtus išslaptinimo sprendimus.
            
            
               5.   Visiems įslaptintos informacijos vertimams taikomos tokios pačios išslaptinimo procedūros kaip ir versijai originalo kalba.
            
         
         
            38 straipsnis
            Slaptumo žyma RESTREINT UE/ES RESTRICTED pažymėtos informacijos dalinis išslaptinimas
            
               1.   Taip pat įmanomas dalinis išslaptinimas (pvz., tik priedai, kai kurios pastraipos). Procedūra identiška viso dokumento išslaptinimo procedūrai.
            
            
               2.   Kai slaptumo žyma RESTREINT UE/ES RESTRICTED pažymėta informacija išslaptinama (iškarpoma) iš dalies, parengiama išslaptinta ištrauka.
            
            
               3.   Dalys, kurios lieka įslaptintos, pakeičiamos įrašu
               
                           
                              NEIŠSLAPTINTINA DALIS
                           
                        
                     arba pačiame tekste, jei dalis, kuri lieka įslaptinta, yra pastraipos dalis, arba pateikiamos kaip pastraipa, jei dalis, kuri lieka įslaptinta, yra konkreti pastraipa ar daugiau kaip viena pastraipa.
            
            
               4.   Tekste daroma konkreti nuoroda, jei visas priedas negali būti išslaptintas ir todėl nebuvo įtrauktas į ištrauką.
            
         
         
            39 straipsnis
            Slaptumo žyma RESTREINT UE/ES RESTRICTED pažymėtos informacijos reguliarus sunaikinimas ir ištrynimas
            
               1.   Komisija nekaupia didelių įslaptintos informacijos kiekių.
            
            
               2.   Parengę padaliniai reguliariais trumpais intervalais peržiūri nedidelius sunaikinti arba ištrinti skirtus kiekius. Reguliariais intervalais peržiūrima tiek informacija, kuri saugoma popieriuje, tiek RIS saugoma informacija.
            
            
               3.   Darbuotojai sunaikina arba saugiai ištrina visus slaptumo žyma RESTREINT UE/ES RESTRICTED pažymėtus dokumentus, kurių nebereikia, atsižvelgdami į visus dokumento originalo archyvavimo reikalavimus.
            
            
               4.   Darbuotojų nereikalaujama informuoti rengėjo, jeigu jie sunaikina arba ištrina slaptumo žyma RESTREINT UE/ES RESTRICTED pažymėtų dokumentų kopijas.
            
            
               5.   Medžiagos, kurioje yra įslaptintos informacijos, projektui taikomi tie patys sunaikinimo metodai kaip ir galutiniams įslaptintiems dokumentams.
            
            
               6.   Slaptumo žyma RESTREINT UE/ES RESTRICTED pažymėtiems dokumentams naikinti naudojami tik patvirtinti smulkintuvai. Slaptumo žyma RESTREINT UE/ES RESTRICTED pažymėtiems dokumentams naikinti tinka 4 lygio DIN 32757 ir 5 lygio DIN 66399 smulkintuvai.
            
            
               7.   Patvirtinto smulkintuvo atliekas galima šalinti kaip įprastas biuro atliekas.
            
            
               8.   Visos laikmenos ir prietaisai, kuriuose yra slaptumo žyma RESTREINT UE/ES RESTRICTED pažymėtos informacijos, tinkamai sunaikinami, kai baigiasi jų naudojimo trukmė. Elektroniniai duomenys sunaikinami arba ištrinami iš informacinių technologijų išteklių ir su jais susijusių duomenų saugojimo laikmenų taip, kad būtų galima pagrįstai užtikrinti, kad informacijos nebūtų galima atkurti. Ištrinant iš kaupiklio pašalinami duomenys, taip pat pašalinami visi ženklai, žymos ir veiklos registrai.
            
            
               9.   Kompiuterinės duomenų saugojimo laikmenos pateikiamos VSP arba vietos informatikos saugumo pareigūnui ir (arba) registro kontrolės pareigūnui sunaikinti ir pašalinti.
            
         
         
            40 straipsnis
            Slaptumo žyma RESTREINT UE/ES RESTRICTED pažymėtos informacijos evakuacija ir sunaikinimas ekstremaliosios padėties atveju
            
               1.   Padalinio vadovas parengia, patvirtina ir, jei būtina, pradeda įgyvendinti evakuacijos ir sunaikinimo ekstremaliosios padėties atveju planus, kad apsaugotų slaptumo žyma RESTREINT UE/ES RESTRICTED pažymėtą informaciją, kai kyla didelis pavojus, kad ji per krizę gali patekti į leidimo neturinčių asmenų rankas. Pirmumo tvarka ir atsižvelgiant į ekstremaliosios padėties pobūdį, svarstoma:
               
                           1)
                        
                        
                           ESĮI pergabenti į alternatyvią saugią vietą, jei įmanoma, į tame pačiame pastate esančią administracinę ar saugią zoną;
                        
                     
                           2)
                        
                        
                           ESĮI evakuoti į alternatyvią saugią vietą, jei įmanoma, į administracinę ar saugią zoną, esančią kitame pastate, jei įmanoma, Komisijos pastate;
                        
                     
                           3)
                        
                        
                           ESĮI sunaikinti, jei įmanoma, naudojant patvirtintas sunaikinimo priemones.
                        
                     
            
               2.   Kai planai ekstremalios padėties atveju pradedami įgyvendinti, pirmenybė teikiama aukštesnio lygio informacijos pergabenimui arba sunaikinimui.
            
            
               3.   Patys operatyviniai duomenys apie evakuacijos ir sunaikinimo ekstremaliosios padėties atveju planus įslaptinami kaip RESTREINT UE/ES RESTRICTED.
            
         
         
            41 straipsnis
            Archyvavimas
            
               1.   Sprendimai dėl to, ar ir kada archyvuoti, ir atitinkamos praktinės priemonės, kurių reikia imtis, turi atitikti Komisijos dokumentų tvarkymo politiką.
            
            
               2.   Slaptumo žyma RESTREINT UE/ES RESTRICTED pažymėti dokumentai nesiunčiami į Europos Sąjungos istorinius archyvus Florencijoje.
            
         
         7 SKYRIUS
         
            BAIGIAMOSIOS NUOSTATOS
         
         
            42 straipsnis
            Skaidrumas
            Apie šį sprendimą informuojami Komisijos darbuotojai ir visi asmenys, kuriems jis taikomas, ir jis paskelbiamas Europos Sąjungos oficialiajame leidinyje.
         
         
            43 straipsnis
            Įsigaliojimas
            Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Priimta Briuselyje 2019 m. spalio 17 d.
            
               
                  Komisijos vardu
               
               
                  Pirmininko pavedimu
               
               Günther OETTINGER
               
                  Komisijos narys
               
            
         
         
            (1)  OL L 72, 2015 3 17, p. 41.
         
            (2)  OL L 72, 2015 3 17, p. 53.
         
            (3)  OL L 6, 2017 1 11, p. 40.
         
            (4)  2013 m. rugsėjo 23 d. Tarybos sprendimas 2013/488/ES dėl ES įslaptintos informacijos apsaugai užtikrinti skirtų saugumo taisyklių (OL L 274, 2013 10 15, p. 1).
         
            (5)  2016 m. gegužės 4 d. Komisijos sprendimas dėl įgaliojimo, susijusio su saugumu [C(2016) 2797 final].
         
            (6)  Pagal Sprendimo (ES, Euratomas) 2015/444 3 straipsnį slaptumo žyma RESTREINT UE/ES RESTRICTED pažymėta informacija – „informacija ir medžiaga, kurios neteisėtas atskleidimas galėtų būti nepalankus Europos Sąjungos arba vienos ar kelių valstybių narių interesams“.
         
            (7)  Kaip apibrėžta Sprendimo (ES, Euratomas) 2015/444 18 straipsnyje.
         
            (8)  Valstybių narių žymų atitikmenų lentelė pateikta Sprendimo (ES, Euratomas) 2015/444 I priede.
         
            (9)  2003 m. rugsėjo 22 d. Tarybos reglamentas (EB, Euratomas) Nr. 1700/2003, iš dalies keičiantis Reglamentą (EEB, Euratomas) Nr. 354/83 dėl Europos ekonominės bendrijos ir Europos atominės energijos bendrijos istorinių archyvų atvėrimo visuomenei (OL L 243, 2003 9 27, p. 1).
      
      
         
            PRIEDAS
            Darbuotojų, kurie prireikus gali susipažinti su slaptumo žyma RESTREINT UE/ES RESTRICTED pažymėta informacija, kad galėtų atlikti savo profesines užduotis, kategorijos
            
                        Komisijos darbuotojų kategorijos
                     
                     
                        Galimybė susipažinti su slaptumo žyma R-UE/EU-R pažymėta informacija
                     
                     
                        Sąlygos
                     
                  
                        Pareigūnai
                     
                     
                        Taip
                     
                     
                        Informacinis susirinkimas + patvirtinimas + principas „būtina žinoti“
                     
                  
                        Laikinieji darbuotojai
                     
                     
                        Taip
                     
                     
                        Informacinis susirinkimas + patvirtinimas + principas „būtina žinoti“
                     
                  
                        Sutartininkai
                     
                     
                        Taip
                     
                     
                        Informacinis susirinkimas + patvirtinimas + principas „būtina žinoti“
                     
                  
                        Deleguotieji nacionaliniai ekspertai (DNE)
                     
                     
                        Taip
                     
                     
                        (Komisijos) informacinis susirinkimas + patvirtinimas + principas „būtina žinoti“
                     
                  
                        Stažuotojai
                     
                     
                        Ne
                     
                     
                        Išimčių nenumatyta
                     
                  
                        Visų kitų kategorijų darbuotojai (per laikinojo įdarbinimo įmonę įdarbinti laikinieji darbuotojai, intra muros išorės darbuotojai ir pan.)
                     
                     
                        Ne
                     
                     
                        Dėl visų išimčių kreiptis į Komisijos saugumo instituciją.